شەفەق نیوز/ سەرچەوەیگ ئەمنی، ئمڕوو پەنجشەممە،
خەوەردا لە کوشیان سەربازیگ و زەخمداری دووانتر، لە ئەنجام پەلاماریگ چەکدار لەلایەن
ئەندامەیل داعش تیرۆرست لە تارمیەی باکوور بەغدا.
سەرچەوەگە ئەرا ئاژانس شەفەق نیوز وت: ئەندامەیلیگ
لە ریخریاگ داعش تیرۆرست، شەوەکی ئمڕوو، پەلامار هیزیگ لە سوپای عراق لەناوچەی تارمیە
باکوور بەغدا دان، ک بویە هووکار کوشیان سەربازیگ و زەخمداری دووانتر.
سەرچەوەگە دیاری کرد ک هیزەگە تەقە وەرەو
سەرچەوەی گولەیل کرد، و ناچار کیشانەویان وەرەو شوین نادیاریگ کرد، وتیش: دیوەخانیگ
لە شوین تەقەکردنەگە لە قەزای تارمیە پەیا کریا.
